### Beslutninger

Tilbagesendes Magistratsafdelingen for Teknik og Miljø, Borgmesterens Afdeling, Magistratsafdelingen for Sociale Forhold og Beskæftigelse, Magistratsafdelingen for Sundhed og Omsorg, Magistratsafdelingen for Kultur og Borgerservice og Magistratsafdelingen for Børn og Unge med bemærkning, at byrådet i sit møde den 28. maj 2025 har vedtaget Magistratens foranstående indstilling af 20. maj 2025.

###

.

### Resume

Samarbejdet mellem [adresse] og fællesrådene har været drøftet i en inddragende proces, og der foreligger nu et udkast til en ny aftale om samarbejde.

Aftaleudkastet skal styrke lokalt medborgerskab og sikre et tillidsfuldt, udbytterigt og effektivt samarbejde, der bidrager til de bedste beslutningsgrundlag for kommunen og den bedste udvikling af kommunen.

Den gennemførte proces har bidraget til tydelighed i forhold til kommunens og fællesrådenes rolle i samarbejdet, fællesrådenes og samarbejdets organisering samt hvordan der løbende evalueres på samarbejdet.

### Beslutningspunkter

Det indstilles:

At 1) Byrådet godkender aftale om samarbejde mellem [adresse] og fællesrådene.

### Sagsforløb

Udvalg: Magistraten

Dato: 20-05-2025

Gustav Andreasen: 2

Fremsendes til [adresse] med bemærkning, at Magistraten i mødet den 20. maj 2025 anbefaler, at byrådet tiltræder Borgmesterens Afdelings, Magistratsafdelingen for Teknik og miljøs, Magistratsafdelingen for Sundhed og Omsorgs, Magistratsafdelingen for Kultur og Borgerservices, Ma-gistratsafdelingen for Børn og Unges og Magistratsafdelingen for Sundhed og Omsorgs indstilling af 8. maj 2025.

Liberal Alliance tog forbehold.

Magistratsafdelingen for Teknik og Miljø udarbejder notat, der beskriver de arbejdsopgaver, der varetages i sekretariatet for Fællesrådene, og den værdi/effekt, der vurderes at ligge i sekretariatets koordinerede funktioner med videre.

Viola Laursen var forhindret i at deltage i sagens behandling.